《清源山房为晋江石申卿 其一》
明代·梁有誉

洞壑肃阴阴，幽居讵可寻。松筠阅世古，鸡犬隔云深。

尘满床头易，风鸣壁上琴。知为苍生出，那能甘陆沉。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。